DOLOŽKA PREDNOSTI 
medzinárodnej zmluvy pred zákonmi 

(čl. 7 ods.5 ústavy)

1. 	Gestor zmluvy:
Ministerstvo zahraničných vecí Slovenskej republiky

2. 	Názov zmluvy:
Dodatok k Dohode o zriadení Medzinárodného vyšehradského fondu (ďalej len “Dodatok k Dohode“)

3. Účel a predmet zmluvy a jej úprava v právnom poriadku Slovenskej republiky: 
Dohoda o zriadení Medzinárodého vyšehradského fondu je realizovaná na základe ustanovení Štatútu Medzinárodného vyšehradského fondu. Účelom a predmetom Dohody o zriadení Medzinárodého vyšehradského fondu („MVF“) a Štatútu MVF je založenie, fungovanie a organizačné zabezpečenie Medzinárodného vyšehradského fondu ako medzinárodnej organizácie s medzinárodnoprávnou subjektivitou. Predkladaným Dodatkom k Dohode sa v rámci organizačnej štruktúry MVF vytvára nová pozícia Zástupcu výkonného riaditeľa MVF a zároveň sa modifikujú niektoré ustanovenia Dohody za účelom ich zosúladenia s acquis communautaire. Analogická úprava predmetu zmluvy sa v právnom poriadku Slovenskej republiky nenachádza
4. Priama úprava práv alebo povinností fyzických osôb alebo právnických osôb: článok 3, 26, 27, 28 
5. Kategória zmluvy podľa čl. 7 ods. 4 Ústavy Slovenskej republiky (vyžaduje pred ratifikáciou súhlas Národnej rady Slovenskej republiky): medzinárodná zmluva, ktorá priamo zakladá práva alebo povinnosti fyzických osôb alebo právnických osôb

6. Kategória zmluvy podľa čl. 7 ods. 5 Ústavy Slovenskej republiky (má prednosť pred zákonmi):
medzinárodná zmluva, ktorá priamo zakladá práva alebo povinnosti fyzických osôb alebo právnických osôb a zároveň medzinárodná zmluva, na ktorej vykonanie nie je potrebný zákon

7. Dopady prijatia medzinárodnej zmluvy, ktorá má prednosť pred zákonmi, na slovenský právny poriadok (uvedú sa právne predpisy alebo ich jednotlivé ustanovenia, ktorých sa medzinárodná zmluva týka; potreba ich zrušenia alebo adaptácie z dôvodu duplicity): 

V súvislosti s prijatím vyššie uvedenej zmluvy nie je potrebné zrušiť alebo zmeniť žiadny právny predpis